BECKWITH] TEXT AND TRANSLATION aol 
Ia kakahiaka, hoouna aku la ke Alii i kona Tamulu e hele aku e 
ike i ka pono o ua Makaula nei maloko o kahi paa o ke Alii. 
A hiki aku la ka Damuku mawaho o ka hale, kahi i hoopaaia’i ka 
Makaula, a kahea aku la oia me ka leo nui. 
“— Hulumaniani e! E Hulumaniani e!! E ka Makaula o ke 
akua!!! Pehea oe? Ua make anei oe?” Ekolu hea ana o ka Ila- 
muku i keia olelo, aole nae oia i lohe i kekahi leo noloko mai. 
Hoi aku Ja ka Ilamuku, a hai aku la i ke Alii, “Ua make ka 
Makaula.” 
E hoomakaukau no ka la e Kauwila ai ka Heiau, a kau aku. Ia 
manawa, kauoha ae la ke Alii i na Luna o ka Heiau, a kau aku i ka 
Makaula ma ka Jele imua o ke kuahu. 
A lohe ka Makaula i keia mea ma kahi kaawale aku, a ma ia po 
iho, lawe aku la oia hookahi pumaia, ua wahiia i ke kapa me he 
kupapau la, a hookomoia iloko o kahi i hoopaaia’i ua Makaula nei, 
a hoi aku Ja a hui me kana mau kaikamahine, a hai aku la i keia mau 
mea, a me kona pilikia ana. 
A kokoke i ka la kauwila o ka Heiau, lawe ae la ka Makaula ia 
Laieikawai, a me kona mau hoa pu maluna o na waa. 
I ke kakahiaka nui hoi o ka la e kauwila ai ka Heiau, kilia aku 
la ke kanaka o ka Heiau, ai ke komo ana aku o na Luna o ke Alu, 
aia hoi, ua paa i ka wahiia, laweia aku la a waiho maloko o ka Heiau. 
A kokoke i ka hora e hauia’i ke kanaka ma ka lele, akoakoa ae 
la na mea a pau, a me ke Alii pu; a hiki ke Alii iluna o ka anuu, 
laweia mai la ua pumaia la i wahiia a kupono malalo o ka lele. 
T aku ke Alii i kona mau Luna, “ E wehe i ke kapa o ke kupapau, 
a kau aku iluna o ka lele i hoomakaukauia nona.” 
I ka wehe ana ae, aia he pumaia ko loko, aole ka Makaula ka mea 
i manaoia. “He pumaia keia! Auhea hoi ka Makaula,” wahi a ke 
Alii. 
Nui loa iho la ka huhu o ke Alii i na Luna o ka Halepaahao, kahi 
i hoopaaia’i ka Makaula. ; 
I kela manawa, hookolokoloia iho la kona mau Luna. Ja manawa 
hoi e hookolokoloia ana na Luna o ke Alii, hiki mai la ua Makaula 
nei me kana mau kaikamahine maluna o ke kaulua, a lana mawaho o 
ka nuku o ka muliwai. 
Ku mai la ka Makaula ma kekahi waa, a o na kaikuahine o Aiwohi- 
kupua ma kekahi waa, a o Laieikawai hoi iluna o ka pola o na waa 
kahi i ku mai ai, iloko hoi o kona puloulou Alii kapu. 
Ta wa a lakou e ku la me Laieikawai, lulu ka makani, malu ka la, 
kaikoo ke kai, pualena ka moana, hoi ka waikahe o na kahawai a paa 
ina kumu wai, aole he puka waii kai. A pau ia, lawe ka Makaula i 
ka pa-u o Laieikawai a waiho iuka, ia wa, kui ka hekili, hiolo ke 
Heian, haihai ka lele. 
